Chelmo gubernija

Chelmo gubernija (, ) – buvęs Rusijos imperijos administracinis-teritorinis vienetas 1912–1915 m. Centras – Chelmas. Guberniją sudarė 8 apskritys.


 Istorija 

Gubernija sudaryta 1912 m. liepos 6 d. iš rytinių Sedlcų gubernijos ir rytinių Liublino gubernijos žemių.Холмская губерния.  – Москва, Большая российская энциклопедия, 2004–2017.

Gubernijos įkūrimo iniciatorius buvo Chelmo stačiatikių vyskupas Eulogijus (Georgijevskis), kuris matė kad stačiatikybė regione praranda įtaką, kadangi po 1875 m. unitų bažnyčios panaikinimo dauguma unitų pasirinko tapti katalikais, o ne stačiatikiais. Kita gubernijos įkūrimo priežastis buvo ta, kad šiose žemėse gyveno daug ukrainiečių. Prieš karą 1914 m. gubernijoje gyveno 50,1 % ukrainiečių, 30,5 % lenkų ir 15,8 % žydų. Įkurdami guberniją rusai siekė visiškai surusifikuoti gubernijos žmones ir taip užkirsti kelią galimam šių žemių praradimui esant dideliam kariniui konfliktui. 1915 m. balandžio 4 d. gubernija buvo prijungta prie Kijevo generalgubernijos, tačiau dėl prasidėjusio I pasaulinio karo faktiškai tas prijungimas įvyko tik ant popieriaus. Vokietijos imperijai užėmus šias žemes, šiaurinė gubernijos dalis prijungta prie Oberosto, o pietinė prie Liublino generalgubernijos. Pasibaigus karui dėl šių žemių kovojo Vakarų Ukrainos liaudies respublika, Antroji Lenkijos respublika ir Tarybų Rusija, nuo 1919 m. visos šios žemės atiteko Lenkijai ir buvo prijungtos prie Liublino vaivadijos.

 Gyventojai 
 Gyventojų tautinė sudėtis pagal apskritis 

Gubernijos gyventojų tautinė sudėtis atskirose apskrityse pagal 1897 m. surašymą.Rusijos imperijos statistiniai duomenys (rus.):
 Tautybė Lenkai Ukrainiečiai Žydai Rusai Vokiečiai Bilgorajaus 62,7 % 20,8 % 9,3 % 6,9 % … Palenkės Bialos 33,8 % 38 % 21,7 % 5,6 % 0,2 % Hrubiešuvo 23,1 % 59,6 % 14,5 % 1,9 % … Chelmo 34,5 % 33,4 % 12,7 % 6,3 % 12,7 % Vlodavos 21,4 % 55,7 % 15,9 % 2,3 % 4,3 % Konstantinuvo 53,4 % 30,5 % 13,3 % 2,6 % 0,03 % Liublino Tomašuvo 36,5 % 49,5 % 11,1 % 2,5 % … Zamostės 73,9 % 7,7 % 12,2 % 5,6 % …

 Gyventojų skaičius apskrityse 

Gubernijos gyventojų skaičius apskrityse ir miestuose pagal 1897 m. surašymą.

 Nr. Apskritis Miestas Plotas  varstai Gyventojai 1 Bilgorajaus Bilgorajus (5 846 žm.)1 500,896 332 2 Palenkės Bialos Palenkės Biala (13 090 žm.)1 31176 687 3 Hrubiešuvo Hrubiešuvas (10 639 žm.)10 639101 392 4 Zamostės Zamostė (14 705 žm.)1 569,6119 783 5 Liublino Tomašuvo Liublino Tomašuvas (6 233 žm.)1 213,498 783 6 Chelmo Chelmas (18 452 žm.)1 865,9137 585 7 Konstantinuvo Palenkės Januvas (7 919 žm.)1 725,5117 144 8 Vlodavos Vlodava (6 673 žm.)1 900,198 035

 Šaltiniai 

 Gubernijos žemėlapis ;
 Įsakymas dėl gubernijos įkūrimo (rus.);
 Norman Davies, God’s Playground: A History of Poland, Columbia University Press, 2005, ISBN 0-231-12819-3, Print, p.278
 Roman Dmowski, Polityka polska i odbudowanie państwa. Przedmową do obecnego wydania i komentarzem opatrzył Tomasz Wituch, t. I, Warszawa 1988, s. 72.
 A. Wrzyszcz, Gubernia chełmska. Zarys ustrojowy, Lublin 1997.

Kategorija:Lenkijos Kongreso karalystės gubernijos